Rower sterf in skietgeveg met polisie | Netwerk24
Deur Nicole Mccain, News24 26 September 2020 20:44
Polisiebeamptes van die Ladysmith-honde-eenheid is ingelig oor 'n rooftog in Illingstraat, waar drie gewapende mans om 09:30 'n sakeperseel binnegegaan en kontant geëis het.
Kol. Thembeka Mbele, provinsiale polisiewoordvoerder, sê die mans het die kluis oopgemaak, maar is onderbreek deur die polisie se aankoms. Hulle het toe te voet probeer vlug.
Die beamptes het agter hulle aangejaag en die voornemende rowers naby 'n taxistaanplek genader. Skote is afgevuur en twee mans, 21 en 25 jaar oud, is beseer.
"Hulle is albei hospitaal toe geneem vir mediese hulp waar die 25-jarige aan sy beserings beswyk het. Die 21-jarige is steeds onder polisiebewaking in die hospitaal," sê Mbele.
Die polisie het beslag gelê op 'n pistool met 10 patrone en 'n speelgoedgeweer.
Die derde man is nog op vrye voet.
'n Saak van poging tot sakeroof is by die Ladysmith-polisie geopen.
Die beseerde man sal in die landdroshof in Ladysmith verskyn op aanklagte van poging tot roof, die onregmatige besit van 'n vuurwapen en ammunisie, asook poging tot moord.